Publication: Magyar Közlöny
Issue: MK-1999-21 (Year: 1999, Number: 21)
Era: 1990-2004
Section: 
Paragraph Index: 136

4. Ezt a Szerződést a Letéteményes az Egyesült Nemzetek Alapokmánya 102. cikkének megfelelően beiktatja. XXIII. Cikk E Szerződés eredetijét, melynek angol, francia, német, olasz, orosz és spanyol szövege egyaránt hiteles, a Letéteményes archívumában helyezik letétbe. E Szerződés megfelelően hitelesített másolatait a Letéteményes adja át valamennyi Részes Államnak. Fentiek hiteléül az alulírott megfelelően meghatalmazottak aláírták ezt a Szerződést. Készült Párizsban, ezerkilencszázkilencven november tizenkilencedikén. Jegyzőkönyv a Hagyományos Fegyverzet és Harci Technika Létező Típusairól A Részes Államok ezennel megállapodnak: (a) a hagyományos fegyverzet és harci technika létező típusainak a Szerződés aláírásakor érvényes jegyzékeiről, amelyek korlátozás, csökkentés, információcsere és ellenőrzés alá esnek; (b) a hagyományos fegyverzet és harci technika létező típusaira vonatkozó fényképek és műszaki adatok biztosítására vonatkozó eljárásokról; (c) a hagyományos fegyverzet és harci technika létező típusai jegyzékeinek napra késszé tételére vonatkozó eljárásokról. I. Fejezet A Szerződés által korlátozott hagyományos fegyverzet és harci technika létező típusai

Source: https://magyarkozlony.hu/hivatalos-lapok/52f79a675f2cbd91aeef72dcbc2531b2c592babb/dokumentumok/df7e144ecec5796e9e1f353f971c949778a8975b/letoltes